जेएनयू में तीन अगस्त से सभी पाठ्यक्रमों के लिए ‘ऑफलाइन’ कक्षाएं शुरू होंगी
नयी दिल्ली: जवाहरलाल नेहरू विश्वविद्यालय (जेएनयू) में सभी पाठ्यक्रमों के विद्यार्थियों के लिए अगले महीने से ‘ऑफलाइन’ कक्षाएं शुरू होंगी यानी विद्यार्थियों को विश्वविद्यालय आकर कक्षाओं में शामिल होना होगा।
एक अधिसूचना में बुधवार को कहा गया कि तीन अगस्त से ‘ऑफलाइन’ कक्षाएं शुरू होंगी।
जेएनयू को कोविड महामारी की वजह से मार्च 2020 में बंद कर दिया गया था। विश्वविद्यालय में फरवरी से प्रथम वर्ष के छात्रों को छोड़कर सभी विद्यार्थियों के लिए ऑफलाइन कक्षाएं शुरू कर दी गई थीं।
विद्यार्थियों ने आरोप लगाया था कि ‘स्कूल ऑफ इंटरनेशल स्टडीज़’ (एसआईएस) समेत कई केंद्रों ने ऑफलाइन कक्षाएं शुरू नहीं की हैं।
ऑल इंडिया स्टूडेंट्स यूनियन, अखिल भारतीय विद्यार्थी परिषद (एबीवीपी) समेत कई छात्र समूहों ने प्रदर्शन किए थे और एसआईएस से ऑफलाइन कक्षाएं शुरू करने की मांग की थी।
अधिसूचना में कहा गया है, “ विश्वविद्यालय में तीन अगस्त 2022 से ऑफलाइन कक्षाएं शुरू करने का फैसला किया गया है। सभी विद्यार्थियों के लिए जरूरी है कि वे तीन अगस्त से ऑफलाइन कक्षाओं में शामिल हों।”
जेएनयू ने एसआईएस में ऑफलाइन कक्षाएं शुरू करने के लिए मंगलवार को अलग से अधिसूचना जारी की थी। इसके मुताबिक, एसआईएस में भी तीन अगस्त से ऑफलाइन कक्षाएं शुरू होंगी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva